|  |  |
| --- | --- |
| |  | | --- | | 二年一班 姓名:（ ） 樑上有雙燕 白居易 樑上有雙燕，翩翩雄與雌；銜泥兩椽間，一巢生四兒； 四兒日夜長，索食聲孜孜；青蟲不易捕，黃口無飽期； 嘴爪雖欲弊，心力不知疲；須臾千來往，猶恐巢中飢； 辛勤三十日，母瘦雛漸肥；喃喃教言語，一一刷羽衣； 一旦羽翼成，引上庭樹枝；舉翅不回顧，隨風四散飛； 雌雄空中鳴，聲盡呼不歸；卻入空巢裡，啁啾整夜悲； 燕燕爾勿悲，爾當反自思；思爾為雛日，高飛背母時， 當時父母念，今日爾應知。 《定風波》 蘇軾 莫聽穿林打葉聲，何妨吟嘯且徐行。 竹杖芒鞋輕勝馬，誰怕？一簑湮雨任平生。 料峭春風吹酒醒，微冷，山頭斜照卻相迎。 回首向來蕭瑟處，歸去，也無風雨也無晴。 浣溪沙 晏殊 一曲新詞酒一杯，去年天氣舊亭臺， 夕陽西下幾時回？無可奈何花落去， 似曾相似燕歸來，小園香徑獨徘徊。 清平調三首 李白 一. 雲想衣裳花想容，春風拂檻露華濃；若非群玉山頭見，會向瑤臺月下逢。 二. 一枝紅艷露凝香，雲雨巫山枉斷腸；借問漢宮誰得似？可憐飛燕倚新粧。 三. 名花傾國兩相歡，常得君王帶笑看；解釋春風無限恨，沈香亭北倚闌干。  虞美人 李煜 春花秋月何時了，往事知多少？ 小樓昨夜又東風，故國不堪回首月明中。 雕欄玉砌應猶在，只是朱顏改。 問君能有幾多愁，恰似一江春水向東流。 歐陽脩 蝶戀花 庭院深深深幾許，楊柳堆煙，簾幕無重數。玉勒雕鞍遊冶處。樓高不見章臺路。雨橫風狂三月暮。門掩黃昏，無計留春住。淚眼問花花不語，亂紅飛過鞦韆去。 相見歡 李煜 無言獨上西樓，月如鉤。寂寞梧桐深院鎖清秋。 剪不斷，理還亂，是離愁。別是一般滋味在心頭。 滿江紅 岳飛 怒發衝冠，憑欄處、瀟瀟雨歇。擡望眼、仰天長嘯，壯懷激烈。三十功名塵與土，八千里路雲和月。莫等閑、白了少年頭，空悲切。 靖康恥，猶未雪。臣子恨，何時滅！駕長車，踏破賀蘭山缺。壯志飢餐胡虜肉，笑談渴飲匈奴血。待從頭、收拾舊山河，朝天闕。 | |